rejauldu/bengali-wikipedia huggingface dataset:
আজারবাইজান–আর্জেন্টিনা সম্পর্ক আজারবাইজান এবং আর্জেন্টিনা এর মধ্যকার বর্তমান এবং ঐতিহাসিক সম্পর্ককে নির্দেশ করে। আজারবাইজানের রাজধানী বাকুতে আর্জেন্টিনার একটি দূতাবাস রয়েছে।। এর পাশাপাশি আর্জেন্টিনার রাজধানী বুয়েনোস আইরেস-এ আজারবাইজানের একটি দূতাবাস রয়েছে।Embassy of Azerbaijan in Argentina   ইতিহাস  থাম্ব|ডান|বুয়েনোস আইরেস-এ আর্জেন্টিনার প্রেসিডেন্ট ক্রিস্টিনা ফার্নান্দেজ ডি কির্চনার এবং আজারবাইজানের পররাষ্ট্র মন্ত্রী এলমার মাম্মাদিয়ারোভ এর বৈঠক  আজারবাইজান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে সকল স্বাধীন রাষ্ট্র গঠিত হয়, তার একটি হল আজারবাইজান।  ১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে ১৯৯১ সালের ২৫ ডিসেম্বর এই স্বাধীনতার প্রক্রিয়া সম্পন্ন হয় এবং রাশিয়া ও আজারবাইজানসহ মোট ১৫ টি পৃথক স্বাধীন রাষ্ট্রের সৃষ্টি হয়।  এরপর ১৯৯২ সালের ৯ মার্চ আর্জেন্টিনা, আজারবাইজানের স্বাধীনতাকে স্বীকৃতি দেয়। ওই একই বছরের ৮ নভেম্বর দুই দেশের মধ্যে কূটনৈতিক সম্পর্ক স্থাপিত হয়।  ২০০৬ সালের এপ্রিল মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ আর্জেন্টিনায় একটি রাষ্ট্রীয় সফরে যান।  ২০১০ সালের অক্টোবর মাসে আর্জেন্টিনার রাজধানী বুয়েনোস আইরেসে আজারবাইজান তাদের দূতাবাস স্থাপন করে। যেটি ছিল, কোন দক্ষিণ আমেরিকার দেশে আজারবাইজানের প্রথম। ২০১১ সালের সেপ্টেম্বর মাসে, আজারবাইজানের স্বাধীনতার ২০ বছরপূর্তি উপলক্ষ্যে, আর্জেন্টিনার পার্লামেন্টের সদস্যদের একটি প্রতিনিধিদল আজারবাইজান সফরে যান। ২০১২ সালে, আর্জেন্টিনা, আজারবাইজানের রাজধানী বাকুতে তাদের স্থায়ী দূতাবাস স্থাপন করে। ২০১২ সালের মার্চ মাসে, আর্জেন্টিনার পররাষ্ট্র মন্ত্রী হেইক্টর তিমারম্যান, আজারবাইজানে একটি রাষ্ট্রীয় সফরে যান এবং সেই সফরে তিনি আজারবাইজানের রাষ্ট্রপতি ইলহাম আলিয়েভ এর সাথে বৈঠক করেন। সেই বছরের জুলাই মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ, দ্বিতীয়বারের মত রাষ্ট্রীয় সফরে আর্জেন্টিনা যান।  ২০১৪ সালে, বুয়েনোস আইরেস এর স্থানীয় প্রশাসন, শহরের একটি স্কয়ারের নাম "রিপাবলিক অব আজারবাইজান" রাখার খসড়া পরিকল্পনা বাতিল করে। এই বিতর্কিত পরিকল্পনাটি আর্জেন্টিনায় অবস্থিত আর্মেনীয় সম্প্রদায়ের মধ্যে ব্যাপক উত্তেজনার সৃষ্টি করে।Buenos Aires City Legislature Discards Project to Name a "Republic of Azerbaijan" Square   বাণিজ্য এবং দ্বিপাক্ষিক সম্পর্ক  ২০১৫ সালে, আজারবাইজান এবং আর্জেন্টিনা এর মধ্যকার মোট বাণিজ্যের পরিমাণ ছিল ১০.৬ মিলিয়ন (১.০৬ কোটি) মার্কিন ডলারের।Azerbaijan, Argentina boost ties আজারবাইজানে, আর্জেন্টিনার প্রধান রপ্তানি পণ্য হল, মদ্যপণ্য এবং ঔষধ। অপরদিকে আর্জেন্টিনায়, আজারবাইজানের প্রধান রপ্তানি পণ্য হল তেল। ২০১৪ সালে, উভয় দেশই কারিগরি সমন্বয় বৃদ্ধি এবং মহাকাশ খাতে পারস্পরিক সমন্বয় বৃদ্ধির ব্যাপারে একমত হয়।Azerbaijan, Argentina planning to expand co-op in space industry   তথ্যসূত্র     বিষয়শ্রেণী:আজারবাইজানের দ্বিপাক্ষিক সম্পর্ক বিষয়শ্রেণী:আর্জেন্টিনার দ্বিপাক্ষিক সম্পর্ক
ডেভিড ব্রায়ান রান্ডল (; জন্ম: ২৫ সেপ্টেম্বর, ১৯৬৫) কেপটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার।</small> দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি অফব্রেক স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন ডেভ রান্ডল।   খেলোয়াড়ী জীবন  দক্ষিণ আফ্রিকার পক্ষে কোন টেস্টে অংশগ্রহণ করার সুযোগ পাননি ডেভ রান্ডল। তবে, ১৯৯৪ সালে মাত্র দুইটি একদিনের আন্তর্জাতিকে অংশগ্রহণ করার সৌভাগ্য লাভ করেন। ১৯৯৩-৯৪ মৌসুমে স্বাগতিক অস্ট্রেলিয়ার বিপক্ষে একদিনের আন্তর্জাতিকে ওডিআই অভিষেক হয়। ৯ জানুয়ারি, ১৯৯৪ তারিখে ব্রিসবেনের ওলুনগাব্বায় অভিষেক খেলায় ৯ ওভার বোলিং করে ৪/৪২ পেয়েছিলেন।   তথ্যসূত্র    আরও দেখুন   বব ক্রিস্প  প্যাট সিমকক্স  টেস্ট ক্রিকেট  সানফয়েল সিরিজ  ইস্টার্ন প্রভিন্স ক্রিকেট দল   বহিঃসংযোগ       বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
করনাইল সিং স্টেডিয়াম হল ভারতের দিল্লিতে অবস্থিত একটি বহুমুখী ক্রীড়া স্থান এবং এটি ভারতীয় রেলওয়ের মালিকানাধীন। নয়াদিল্লি রেলওয়ে স্টেশনের পাশে অবস্থিত, মাঠটি অ্যাথলেটিক্স, ফুটবল, হকি, ক্রিকেট, বক্সিং এবং ব্যাডমিন্টন খেলার জন্য ব্যবহৃত হয়।  খেলাধুলা ছাড়াও, মাঠটি টেরি ফক্স রানের জন্য একটি স্থান ছিল, একটি দাতব্য অনুষ্ঠান যা ২০০৮ সালে অনুষ্ঠিত হয়েছিল।   ইতিহাস  মূলত পাহাড়গঞ্জ রেলওয়ে স্টেডিয়াম নামে পরিচিত, মাঠটি ১৯৫৪ সালে রেলওয়ে বোর্ডের তৎকালীন চেয়ারম্যান করনাইল সিংয়ের প্রচেষ্টায় নির্মিত হয়েছিল। ১৯৭৮ সালে, রেলওয়ে স্পোর্টস প্রমোশন বোর্ড তার সম্মানে স্টেডিয়ামটির নামকরণ করে করনাইল সিং স্টেডিয়াম রাখে।   ক্রীড়া কার্যক্রম   মাঠটি ১৯৬৪ সালে একটি অ্যাথলেটিক্স ওপেন মিটের স্থান ছিল যেখানে পান সিং তোমর একটি নতুন জাতীয় স্টিপলচেজ রেকর্ড গড়েছিলেন।  করনাইল সিং স্টেডিয়াম ২০০৪ সালে জাতীয় ভারোত্তোলন চ্যাম্পিয়নশিপের আয়োজন করেছিল। ২০০৮ সালে, ৫৬ তম জাতীয় কাবাডি চ্যাম্পিয়নশিপ মাঠে অনুষ্ঠিত হয়েছিল। মাঠটি একটি বক্সিং হলের আয়োজন করে, যা অখিল কুমারের মতো বক্সারদের প্রশিক্ষণের জন্য ব্যবহার করা হয় এবং ২০০৭ সালে জাতীয় বক্সিং চ্যাম্পিয়নশিপ আয়োজন করে। ২০১০ সালে কমনওয়েলথ বক্সিং চ্যাম্পিয়নশিপের আগে এটি একটি প্রশিক্ষণ স্থান হিসাবেও ব্যবহৃত হয়েছিল।  মাঠটি প্রায় পাঁচ দশক ধরে রঞ্জি ট্রফিতে রেলওয়ে ক্রিকেট দলের হোম ভেন্যু।  ২০০২ সালে যখন রেলওয়ে প্রথমবার রঞ্জি ট্রফি জিতেছিল তখন করনাইল সিং স্টেডিয়াম ছিল রঞ্জি ট্রফির ফাইনালের স্থান। ২০০৭ সালে, রেলওয়ে সুযোগ-সুবিধার অভাব এবং অত্যধিক ব্যবহার উল্লেখ করে, কর্নাইল সিং স্টেডিয়ামকে তার হোম মাঠ হিসাবে প্রতিস্থাপন করার জন্য একটি নতুন ডেডিকেটেড ক্রিকেট স্টেডিয়াম নির্মাণের প্রস্তাব করেছিল। গ্রাউন্ডের একটি অনন্য বৈশিষ্ট্য হল এর পুরানো কাঠের সবুজ-বোর্ড টাইপ স্কোরবোর্ড যা প্রতিটি রান করার পরে আপডেট করা হয়, অন্য ম্যানুয়ালগুলির বিপরীতে যা দশের গুণে আপডেট করা হয়। যদিও স্টেডিয়ামটি আন্তর্জাতিক পুরুষদের ক্রিকেট আয়োজন করেনি, এটি ছিল ১৯৯৭ সালের মহিলা ক্রিকেট বিশ্বকাপের ভেন্যুগুলির মধ্যে একটি, যেখানে শ্রীলঙ্কা এবং ওয়েস্ট ইন্ডিজ দ্বারা খেলা একটি একদিনের আন্তর্জাতিক আয়োজন করা হয়েছিল। ১৯৯৯ সালে, মাঠটি একটি ভেটেরান্স টুর্নামেন্ট, ওয়ার্ল্ড মাস্টার্স সিরিজের স্থান ছিল।   বিতর্ক  পূর্ববর্তী মৌসুমে রেলওয়ে এবং সৌরাষ্ট্রের মধ্যে একটি ম্যাচের পিচ "খারাপ অবস্থা" বলে প্রমাণিত হওয়ার পরে বিসিসিআই ২০১২-১৩ মৌসুমের জন্য রঞ্জি ট্রফি ম্যাচ আয়োজনে করনাইল সিং স্টেডিয়ামকে নিষিদ্ধ করেছিল।  রেলওয়ে স্পোর্টস প্রমোশন বোর্ডকে ২০১২ সালের ফেব্রুয়ারিতে অন্য একটি ভেন্যুতে ম্যাচ আয়োজনের জন্য অনুরোধ করা হয়েছিল। আরএসপিবি ইঙ্গিত দিয়েছে যে তারা করনাইল সিং স্টেডিয়ামের নিষেধাজ্ঞার বিরুদ্ধে আপিল করবে।   তথ্যসূত্র   বিষয়শ্রেণী:দিল্লির ক্রীড়া মাঠ বিষয়শ্রেণী:দিল্লির ক্রিকেট মাঠ বিষয়শ্রেণী:ভারতীয় রেলের ক্রীড়া বিষয়শ্রেণী:১৯৫৪-এ ভারতে প্রতিষ্ঠিত বিষয়শ্রেণী:১৯৫৪-এ সমাপ্ত ক্রীড়া মাঠ বিষয়শ্রেণী:২০শ শতাব্দীতে ভারতে প্রতিষ্ঠিত
হারিস রউফ (; জন্ম ৭ নভেম্বর ১৯৯৩) হলেন একজন পাকিস্তানি ক্রিকেটার। ২০২০ সালের জানুয়ারিতে পাকিস্তান ক্রিকেট দলের হয়ে তার আন্তর্জাতিক অভিষেক হয়। ২০১৮ সালের ৫ অক্টোবর ২০১৮ আবুধাবি টি-টোয়েন্টি ট্রফিতে লাহোর কালান্দার্সের হয়ে তার টুয়েন্টি২০ ক্রিকেটে অভিষেক হয়। ২০১৮ সালের নভেম্বরে, ২০১৯ পাকিস্তান সুপার লিগ টুর্নামেন্টের জন্য প্লেয়ার্স ড্রাফটে লাহোর কালান্দার্স তাকে কিনেছিল।  ঘরোয়া কর্মজীবন থাম্ব|ইংল্যান্ডের কাউন্টি ক্রিকেট টুর্নামেন্টে বল করছেন হ্যারিস ইসলামাবাদ মডেল কলেজের ছাত্র থাকাকালীন তিনি ক্রিকেটের চেয়ে ফুটবলে বেশি আগ্রহী ছিলেন, তার স্কুলকে তিনি ফুটবল ট্রফি পেতে সাহায্য করেছিলেন। তিনি আন্তর্জাতিক ইসলামী বিশ্ববিদ্যালয়, ইসলামাবাদ ক্রিকেট দলে যোগদান করেন এবং যখন তার কোচ তাকে ২০১৭ সালের সেপ্টেম্বরে গুজরানওয়ালাতে অনুষ্ঠিত লাহোর কালান্দার্স এর ট্রায়ালে যোগ দিতে বলেন, তখন তিনি প্রথমে অনিচ্ছা প্রকাশ করেন। যদিও তিনি পরবর্তিতে সম্মত হন এবং আকিব জাভেদ তাকে দেখেছিলেন, যিনি তাকে অস্ট্রেলিয়ায় ক্রিকেট খেলতে প্রেরণ করেছিলেন, তারপরে তিনি ২০১৮ আবুধাবি টি-টোয়েন্টি ট্রফির জন্য লাহোর কালান্দার্সের জন্য নির্বাচিত হন, যা তার ঘরোয়া কর্মজীবনের অভিষেক হিসেবেও চিহ্নিত হয়।  তথ্যসূত্র  বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:বেলুচিস্তানের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:ইয়র্কশায়ারের ক্রিকেটার
নমিতা প্রমোদ (জন্ম ১৯ সেপ্টেম্বর ১৯৯৬) একজন ভারতীয় চলচ্চিত্র অভিনেত্রী, যিনি স্বল্প সংখ্যক তামিল এবং তেলুগু ভাষার চলচ্চিত্রে অভিনয় করলেও মূলত মালয়ালম চলচ্চিত্রে অভিনয় করেছেন। ২০১১ সালে মালয়ালম ভাষার ট্রাফিক চলচ্চিত্রে অভিনয়ের মাধ্যমে অভিনয়ে তার অভিষেক হয়।  প্রাথমিক ও শিক্ষা জীবন নমিতা থিরুভানানথাপুরামে জন্মগ্রহণ করেন। তার বাবা প্রমোদ একজন ব্যবসায়ী এবং মা ইন্দু একজন গৃহিণী। অখিতাবপ্রমোদ নামে তার একজন ছোট বোন আছেন। তিনি থিরুভানানথাপুরামের কারমেল গার্লস হাইয়ার সেকেন্ডারি স্কুলে পড়াশোনা করেন। এরপর ২০১৪ সালের জুনে তিনি সমাজবিজ্ঞানে বিএ করার জন্য সেন্ট তেরেসা'স কলেজে ভর্তি হন।Nicy V.P (25 June 2014). "Interview: 'I Want to Be a Teacher', says Namitha Pramod". IB Times. Retrieved 22 February 2015. পড়াশোনার ব্যাপারে তিনি বলেন যে, "তিনি [তার] অভিনয়জীবনকে [তার] পড়াশোনার ক্ষতি করতে দেননি"।Namitha Pramod's dream of working with Prithviraj comes true. Deccanchronicle.com (3 July 2014). Retrieved on 14 October 2015.  তথ্যসূত্র  বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:১৯৯৬-এ জন্ম বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কেরলের অভিনেত্রী বিষয়শ্রেণী:কোট্টায়মের অভিনেত্রী
+বাংলাদেশ জনতা পার্টি (বিজেপি-ওসমানী)নেতাডাঃ মোহাম্মদ রফিকুল  ইসলাম,  গোলাম কিবিরিয়া আল্লামাপ্রতিষ্ঠাতাপ্রথম প্রতিষ্ঠাতা  মুক্তিযুদ্ধের সর্বাধিনায়ক বঙ্গবীর জেনোরেল আতাউল গণি ওসমানী ৫ ই সেপ্টেম্বর,  ১৯৭৬ খ্রিষ্টাব্দ, বাংলাদেশ জনতা পার্টি (বিজেপি- ওসমানী)নামে পুনর্গঠন ১৩ অক্টোবর, ২০১৬, আহব্বায়ক নেতা ডাঃ মোহাম্মদ রফিকুল ইসলাম ।প্রতিষ্ঠা৫ ই সেপ্টেম্বর, ১৯৭৬,  পুনঃগঠন ১৩  অক্টোবর, ২০১৬পূর্ববর্তীবাংলাদেশ আওয়ামী লীগসদর দপ্তর৩ নিউ ইস্কাটন রোড, ঢাকামতাদর্শগণ  জাতীয়তাবাদ,  উদার গণতন্ত্র,  ধর্ম রাজনীতির উর্ধে,  অসাম্প্রদায়িক রাজনীতি,  সমাজতন্ত্র, দূর্ণীতিমুক্ত, শোষণমুক্ত সমাজ  ও  সামাজিক ন্যায়বিচাররাজনৈতিক অবস্থানমধ্যপন্থী উদার গণতন্ত্র,আন্তর্জাতিক অধিভুক্তিনানির্বাচনী প্রতীক: মই বাংলাদেশ জনতা পার্টি (বিজেপি ওসমানী) ৫ই সেপ্টেম্বর ১৯৭৬ তারিখে জেনারেল এম ,এ ,জি, ওসমানি পি ,এস ,সি(অবসর প্রাপ্ত) কে আহবায়ক করে বাংলাদেশের আপামর জনসাধারণ সমর্থিত জাতীয় জনতা পার্টি গঠন করা হয়েছিল।যার বর্তমান নাম বাংলাদেশ জনতা পার্টি (বিজেপি-ওসমানী)। দেশের স্বাধীনতা সংগ্রামে স্বশস্ত্র বাহিনীর সর্বাধিনায়ক বঙ্গবীর জেনারেল মোঃ আতাউল গণি ওসমানি ১৯৭৮ ও ১৯৮১ সালের রাষ্ট্রপতি নির্বাচনে তিনি অংশগ্রহণ করেন। তিনি গণতান্ত্রিক ঐক্য জোট থেকে ১৯৭৮ সালের রাষ্ট্রপতি নির্বাচনে দ্বিতীয় ও ১৯৮১ সালের রাষ্ট্রপতি নির্বাচনে (স্বতন্ত্র) চতুর্থ হন। তিনি জাতীয় জনতা পার্টির চেয়ারম্যান ছিলেন এবং ১৯৭৮ সালে রাষ্ট্রপতি নির্বাচনে গণ ঐক্য জোট মনোনীত প্রার্থী হন। জোটের  ৫টি রাজনৈতিক শরীক দলের মধ্যে ছিল- জাতীয় জনতা পার্টি, বাংলাদেশ আওয়ামী লীগ, জাতীয় আওয়ামী পার্টি (মোজাফ্ফর), বাংলাদেশ পিপলস লীগ, গণ আজাদী লীগ। ১৯৮১ সালে রাষ্ট্রপতি নির্বাচনে ৩৯ জন প্রতিদ্বন্দ্বী ছিলেন। ঐ নির্বাচনে জয়লাভ করেন বিচারপতি আব্দুস সাত্তার।  ১৩ অক্টোবর ২০১৬ খ্রিষ্টাব্দ থেকে ডাঃ মোহাম্মদ রফিকুল  ইসলাম এর আহব্বানে পার্টির নাম আংশিক পরিবর্তনের মাধ্যমে  বাংলাদেশ জনতা পার্টি (বিজেপি-ওসমানী) নামে বঙ্গবীর ওসমানীর রাজনৈতিক আদর্শের অনুসারীরা  সাংবিধানিক প্রক্রিয়ায়  সরকারি বিধিবদ্ধ হতে প্রয়াস পান।  তথ্যসূত্র  বিষয়শ্রেণী:বাংলাদেশের রাজনৈতিক দল বিষয়শ্রেণী:১৯৭৬-এ প্রতিষ্ঠিত
ঘূর্ণিঝড় নার্গিস উত্তর ভারত মহাসাগরে সৃষ্টি হওয়া একটি ঘূর্ণিঝড়, যা ২০০৮ সালের মে ৩ তারিখে মিয়ানমারের উপকূলে আঘাত হানে।  নামকরণ "নার্গিস" একটি উর্দু শব্দ। এটি এক ধরনের হলুদ রঙের ফুল। এটি ইংরেজিতে "ড্যাফোডিল" নামে পরিচিত।  আরোও দেখুন  মিয়ানমারের ভূগোল  ঘূর্ণিঝড় আইলা  ঘূর্ণিঝড় নিলুফার  ঘূর্ণিঝড় প্যাট্রিসিয়া  ঘূর্ণিঝড় সিডর  ঘূর্ণিঝড় হাইয়ান  ঘূর্ণিঝড় হুদহুদ   তথ্যসূত্র   আরোও পড়ুন  বহিঃসংযোগ  Damage information from BBC Google Map: Path of Cyclone Nargis Red Cross - Red Cross Movement response to Cyclone Nargis  "Eyes of the Storm" Full episode of PBS documentary on orphans of Cyclone Nargis fending for themselves.  বিষয়শ্রেণী:২০০৮ উত্তর ভারত মহাসাগর ঘূর্ণিঝড় মৌসুম বিষয়শ্রেণী:অত্যন্ত প্রবল ঘূর্ণিঝড় বিষয়শ্রেণী:২০০৮-এ মিয়ানমার
চৌধুরী আবদুল হাই (জন্ম: ২১ মার্চ ১৯৩৯) হলেন বাংলাদেশের একজন আইনজীবী, ভাষা আন্দোলন কর্মী, মুক্তিযুদ্ধা ও রাজনীতিবিদ। তিনি হবিগঞ্জ-৩ আসনের সংসদ সদস্য ছিলেন।   জন্ম ও প্রাথমিক জীবন  চৌধুরী আবদুল হাই ২১ মার্চ ১৯৩৯ সালে হবিগঞ্জের গোপায়া ইউনিয়নের বড় বহুলা গ্রামের সম্ভ্রান্ত মুসলিম পরিবারে জন্মগ্রহণ করেন। তার পিতার নাম চৌধুরী আব্দুল গণি ও মাতার নাম আছিয়া খাতুন। ৫ ভাইয়ের মাঝে তিনি তৃতীয়।   হবিগঞ্জ সরকারি উচ্চ বিদ্যালয় থেকে ১৯৫৪ সালে মেট্রিকুলেশন পাস করে ১৯৫৬ সালে আইএ ও ১৯৫৮ সালে বিএ পাস করেন বৃন্দাবন সরকারি কলেজ থেকে। এরপর ১৯৬২ সালে ঢাকা বিশ্ববিদ্যালয়ের আইন বিভাগ থেকে ডিগ্রী লাভ করেন।   রাজনৈতিক ও কর্মজীবন  চৌধুরী আবদুল হাই কর্মজীবন শুরু করেন পাকিস্তান সরকারের আমলে কুমিল্লায় মুন্সেফ হিসেবে।   তিনি ১৯৫২ সালে ভাষা আন্দোলনে সক্রিয়ভাবে অংশগ্রহণ করেন।  ১৯৬৩ সালে বার কাউন্সিলে ও ১১ জানুয়ারি ১৯৬৩ হবিগঞ্জ জেলার আইনজীবী সমিতিতে এন রোলড হন।  ১৯৬৫ সালে তিনি রাজনীতিতে যোগদান করে ভাসানী ন্যাপের হবিগঞ্জ মহকুমার সেক্রেটারির দায়িত্ব পালন করেন।  তিনি ১৯৬৭ সালে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টিতে যোগদান করে বিগঞ্জ মহকুমার সভাপতির দায়িত্ব পালন করেন।  মুক্তিযুদ্ধের সময় ন্যাপ-কমিউনিস্ট পার্টি-ছাত্র ইউনিয়ন বিশেষ গেরিলা বাহিনীর অন্যতম সংগঠক হিসেবে তিনি দায়িত্ব পালন করেন। মুক্তিযুদ্ধ চলাকালে পাকসেনাদের হাতে তিনি তিনদিন বন্দি ছিলেন।  তিনি ১৯৮৬ সালের তৃতীয় জাতীয় সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে হবিগঞ্জ-৩ আসন থেকে সংসদ সদস্য মনোনীত হন।  সর্বশেষ ১৯৯১ সালের পঞ্চম সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে কুঁড়েঘর প্রতীকে হবিগঞ্জ-৩ আসন থেকে লড়ে জাতীয় পার্টির মুবিন চৌধুরীর কাছে পরাজিত হয়েছিলেন।  ১৯৯৬ সালে প্রত্যক্ষ রাজনীতি থেকে তিনি অবসর গ্রহণ করেন।   পারিবারিক জীবন  চৌধুরী আবদুল হাই বিবাহিত। তার দুই মেয়ে ও এক ছেলে আমেরিকা প্রবাসী। তার বড় ভাই এ বি চৌধুরী তিতাস গ্যাস ট্রান্সমিশন এন্ড ডিস্ট্রিভিউশনের মহা-ব্যাবস্থাপক ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:হবিগঞ্জ জেলার আইনজীবী বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী বিষয়শ্রেণী:বৃন্দাবন সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ ন্যাশনাল আওয়ামী পার্টি রাজনীতিবিদ বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:তৃতীয় জাতীয় সংসদ সদস্য বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
সেক্রেটারিয়েট বিল্ডিং হল চণ্ডীগড়ের একটি ল্য করব্যুজিয়ে পরিকল্পিত ভবন যা ভারতের পূর্ব পাঞ্জাব রাজ্যের মুখ্য সচিবের অফিসের জন্য ১৯৫৩ সালে সম্পন্ন হয়েছিল। পাঞ্জাব পুনর্গঠন আইন, ১৯৬৬ পূর্ব পাঞ্জাবকে হরিয়ানা এবং পাঞ্জাবে বিভক্ত করেছে। এর ফলে চণ্ডীগড় উভয় রাজ্যের রাজধানী হয়েছে এবং সচিবালয় ভবন তাদের নিজ নিজ মুখ্য সচিবদের দ্বারা ভাগ করা হয়েছে।  সেক্রেটারিয়েট বিল্ডিং হল চণ্ডীগড় ক্যাপিটল কমপ্লেক্সের তিনটি বিল্ডিং এবং তিনটি স্মৃতিস্তম্ভের মধ্যে একটি। এটি ইউনেস্কো কর্তৃক  জুলাই ২০১৬ সালে বিশ্ব ঐতিহ্যবাহী স্থান হিসাবে খোদাই করা " দ্য আর্কিটেকচারাল ওয়ার্ক অফ লে করব্যুজিয়ে " ডাব করা ১৭টি সাইটের মধ্যে একটি।   গ্যালারি    তথ্যসূত্র    বহিঃসংযোগ    ফাউন্ডেশন Le Corbusier   আহমেদাবাদে করবু   বিষয়শ্রেণী:ভারতের রাজ্য সরকারের প্রশাসনিক সদর দফতর বিষয়শ্রেণী:চণ্ডীগড়ের ভবন ও স্থাপনা বিষয়শ্রেণী:চণ্ডীগড়ের দর্শনীয় স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতের ল্য করব্যুজিয়ে নির্মিত ভবন
বহুগামী বিবাহ রাশিয়ান ফেডারেশনে স্বীকৃত নয়। রাশিয়ার পারিবারিক আইন বলে যে একটি বিবাহ শুধুমাত্র একজন পুরুষ এবং একজন মহিলার মধ্যে চুক্তিবদ্ধ হতে পারে যাদের কেউই অন্য কারো সাথে বিবাহিত নয়। তদুপরি রাশিয়া অন্যান্য দেশে চুক্তিবদ্ধ বহুবিবাহিক বিবাহকে স্বীকৃতি দেয় না। রাশিয়ান আইন অনুযায়ী বহুবিবাহ বা একাধিক সহবাস একটি অপরাধ নয়। Neither bigamy, nor polygamy, nor cohabitation is listed as a crime or offence in the Criminal Code of Russia or the Offences Code of Russia.  রাশিয়ার প্রধানত মঙ্গোল অধ্যুষিত অঞ্চলে শহুরে শিক্ষিত নারী ও পুরুষদের মধ্যে ভারসাম্যহীনতার কারণে পুরুষদের মাঝে মাঝে একাধিক নারী স্ত্রী হিসেবে থাকতে পারে একটি প্রতিবেদনে দাবি করা হয়েছে। এর ফলে কখনও কখনও এমন পরিবারগুলি দেখা যায় যেগুলি খোলাখুলিভাবে বহুগামী হয়।[ তথ্যসূত্র প্রয়োজন ]   রাশিয়ার যুক্তরাষ্ট্রীয় অঞ্চল অনুযায়ী    চেচনিয়া প্রজাতন্ত্র  চেচনিয়া প্রজাতন্ত্রের প্রধান রমজান কাদিরভ একজন বহুবিবাহবাদী। তার তিনটি স্ত্রী রয়েছে এবং তিনি এই প্রথার পক্ষে কথা বলেছেন।   ইঙ্গুশেতিয়া প্রজাতন্ত্র  জুলাই ১৯৯৯ সালে ইঙ্গুশেতিয়ার রাষ্ট্রপতি রুসলান আউশেভসেই একটি ডিক্রিতে স্বাক্ষর করেছিলেন যাতে প্রজাতন্ত্রের পুরুষরা ইসলামিক ঐতিহ্য অনুসারে চারটি স্ত্রী পর্যন্ত বিয়ে করতে পারে। রাশিয়ার বিচার মন্ত্রী অবিলম্বে আঞ্চলিক ডিক্রিটিকে অসাংবিধানিক বলে সমালোচনা করেছেন কারণ এটি সরাসরি ফেডারেল আইনের (ফ্যামিলি কোড) বিধানের বিরোধিতা করেছে। আউশেভের ডিক্রি এক বছর পরে আদালত কর্তৃক প্রত্যাখ্যান করা হয়েছিল যে সময়ে ইঙ্গুশেতিয়ার ১৫ জনেরও বেশি পুরুষ একাধিক মহিলার সাথে তাদের বিবাহ আনুষ্ঠানিকভাবে নিবন্ধনের অধিকারের সদ্ব্যবহার করেছিল।   তথ্যসূত্র   বিষয়শ্রেণী:এশিয়ায় বহুবিবাহ বিষয়শ্রেণী:দেশ অনুযায়ী বহুবিবাহ বিষয়শ্রেণী:রুশ সমাজ বিষয়শ্রেণী:ইউরোপে বহুবিবাহ
(Q) ২১  ১৭  ১  ০  ৩  +১.৮৩৫  ৩৭  (Q) ২১  ১৪  ৬  ০  ১  +১.২৬৭  ২৯ (Q)  ২১  ১০  ৬  ১  ৪  −০.৩০৯  ২৫ (Q) ২১  ১০  ৮  ০  ৩  +০.৪৬৫  ২৩ (q)  ২১  ৭  ৯  ১  ৪  −০.৪৬০  ১৯ (Q)  ২১  ৭  ১০ ১  ৩  -০.২০৬  ১৭ (q)  ২১  ৬  ১৪  ০  ১  −১.০৩৩  ১৩ (q)  ২১  ১  ১৭  ০  ৩  −১.৬১১  ৫শেষ হালনাগাদ : ২৯ এপ্রিল ২০২০   ২০২১ মহিলা ক্রিকেট বিশ্বকাপে অগ্রসর।   নিউজিল্যান্ড আয়োজক হিসাবে স্বয়ংক্রিয়ভাবে ২০২১ মহিলা ক্রিকেট বিশ্বকাপ খেলার যোগ্য।   ২০২০ মহিলা ক্রিকেট বিশ্বকাপ বাছাইপর্বে অগ্রসর। মহিলা চ্যাম্পিয়নশীপ
বোরকাভাগানজা ( উর্দু : برقع وگینزا) হল একটি বিতর্কিত ব্যঙ্গাত্মক নাটক যা শহীদ নাদিমের লেখা রক্ষণশীল মুসলিম নারীদের দ্বারা পরিধান করা বোরকা নিয়ে তৈরি। এটি ২০১০ সালে পাকিস্তানে আজোকা থিয়েটার কোম্পানি দ্বারা মঞ্চস্থ হয়েছিল।    আজোকা থিয়েটার  আজোকা থিয়েটার হল নাট্যকার মাদিহা গওহর কর্তৃক প্রতিষ্ঠিত একটি নাট্যগোষ্ঠী, যার লক্ষ্য হল "নারী বিষয়ক বিষয় এবং সুফি ধারণা সম্পর্কে সামাজিকভাবে অর্থবহ থিয়েটার" তৈরি করা।    বিতর্ক  বোরকাভাগানজা সমাজের রক্ষণশীল সদস্যদের কাছে ধর্মনিন্দামূলক বলে সমালোচনার মুখে পড়েছে। আজোকা থিয়েটার গ্রুপের মাদিহা গওহর বিবিসির সাথে এক সাক্ষাৎকারে বলেছেন যে "এই নাটকটি ইসলাম বা অন্য কোনো ধর্মকে আঘাত করার জন্য তৈরি করা হয়নি"। ২০১২ সালে গওহর বলেছিলেন, "কিছু লোক বলে যে এটি বোরকা পরা। অবশ্যই তা নয়; এর অনেকগুলো অর্থ রয়েছে এবং আমি মনে করি ঠিক এই কারণেই এটিকে ধ্বংসাত্মক বলে মনে করা হয়েছিল এবং পরবর্তীকালে এটি পরিবেশনের অনুমতি দেওয়া হয়নি।"  কারও কারও মতে, "বোরকাভাগানজা" জিহাদের সময়ের একটি মজার প্রেমের গল্প। অন্যদের কাছে, এটি ইসলামকে উপহাস করে।  বোরকাভাগানজা নাটকটি তার অত্যন্ত বিতর্কিত বিষয়বস্তুর কারণে আজোকাকে সফলভাবে আলোচনায় এনেছে।   নাটকটির উপর সরকারি নিষেধাজ্ঞা  নাটকটির উপর সরকারের নিষেধাজ্ঞা পাকিস্তানের উদার-রক্ষণশীল বিভাজনকে তুলে ধরে। কিছু মন্তব্যকারী এই নিষেধাজ্ঞাকে ধর্মীয় উগ্রপন্থীদের প্রতি তুষ্টির একটি পদক্ষেপ হিসেবে দেখেছেন। যদিও সরকার দেশে একটি উদারনৈতিক নীতি প্রচার করতে আগ্রহী ছিল।   সংস্কৃতি মন্ত্রণালয়ের একজন ঊর্ধ্বতন কর্মকর্তা বলেন, নাটকটি "তরুণ মনকে দূষিত করে" এবং "পাকিস্তানের কোথাও এটি দেখানো উচিত নয়।" সিনেটের সাংস্কৃতিক কমিটি "নাটক যেন কারো অনুভূতিতে আঘাত না করার" সুপারিশ জারি করে এই বিষয়টি নিয়ে করা একটি বিষাক্ত বিতর্কের সমাপ্তি ঘটায়।   তথ্যসূত্র    বহিঃসংযোগ    বোরকাভাগানজায় আজোকা থিয়েটারের অফিসিয়াল পেজ  এনওয়াই টাইমস  ভিডিও ক্লিপ  বিষয়শ্রেণী:ব্যঙ্গাত্মক নাটক বিষয়শ্রেণী:ইসলাম সম্পর্কিত বিতর্ক
হাসাননগর বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।   আয়তন  হাসাননগর ইউনিয়নের আয়তন ৫,২৯৩ একর।   প্রশাসনিক কাঠামো  হাসাননগর ইউনিয়ন বোরহানউদ্দিন উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী হাসাননগর ইউনিয়নের মোট জনসংখ্যা ১৪,৮০৮ জন। এর মধ্যে পুরুষ ৭,৪৮৭ জন এবং মহিলা ৭,৩২১ জন। মোট পরিবার ৩,২২০টি।   শিক্ষা  ২০১১ সালের আদমশুমারি অনুযায়ী হাসাননগর ইউনিয়নের সাক্ষরতার হার ৫৭%।   আরও দেখুন   বোরহানউদ্দিন উপজেলা  বোরহানউদ্দিন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:বোরহানউদ্দিন উপজেলার ইউনিয়ন
শিল্পী হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ৩০ নভেম্বর ১৯৫৬ সালে অগ্রগামী প্রোডাকশনস ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, কমল মিত্র, পাহাড়ী সান্যাল এবং কালী বন্দ্যোপাধ্যায়।  কাহিনী দরিদ্র পরিবারের ছোট্ট একটি ছেলে ধনী পরিবারের একটি ছোট মেয়ে ছিল। ধনী লোক (রায় বাহাদুর) খুবই কঠিন ব্যক্তি ছিল এবং আনন্দিত হয় তাদের চাকর একটি গ্রামের ছেলেকে নিয়ে আসে। ছেলেটি এবং ধনী লোকটির মেয়ে একে অপরকে ভালবাসত। এই বাড়িতে এক মাস্টার ছিলেন, তিনি রায় বাহাদুরের মেয়েকে পড়াতেন। রায় বাহাদুর ছেলে এবং মেয়েটির সম্পর্কের কথা জানতেন কিন্তু রায় বাহাদুর চান তাঁর মেয়ে তার শৈশব বন্ধুর ছেলের (অসিতবরণ) এর সাথে বিবাহ হোক। অবশেষে যখন উত্তম কুমার বিষয়টি জানতে পারল তখন তিনি তার নিজের গ্রামের বাড়িতে গিয়েছিলেন যেখানে তার বাবা অসুস্থ ছিলেন। উত্তম কুমারের বাবার পরে তিনিও অসুস্থ হয়ে পড়েন। অন্যদিকে রায় বাহাদুর উত্তমের সাথে তার মেয়ের বিয়ে মানতে প্রস্তুত ছিলেন না। কয়েকমাস পরে তিনি সুচিত্রা সেন একটি চিঠি লেখেন। সুচিত্রা সেনের মাস্টার মশাই (পাহাড়ী সান্যাল) দিনের পর দিন রায় বাহাদুরকে বোঝানোর চেষ্টা করছিলেন। শেষ অসিতবরণ রায় বাহাদুরকে শিক্ষকের বিষয়টি জানান।  শ্রেষ্ঠাংশে   উত্তম কুমার   সুচিত্রা সেন  কমল মিত্র  পাহাড়ী সান্যাল  কালী বন্দ্যোপাধ্যায়  মলিনা দেবী   শোভা সেন  শিখারানী বাগ  তথ্যসূত্র  বহিঃসংযোগ    বিষয়শ্রেণী:১৯৫৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
থাম্ব|ল্যাবরাডোর স্রোতের মানচিত্র ল্যাবরাডোর স্রোত হচ্ছে উত্তর আটলান্টিক সাগরের শীতল প্রবাহ যা আর্কটিক সাগর থেকে প্রবাহ শুরু করে দক্ষিণ দিকে লব্রাদর উপকূলএবং নিউফাউন্ডল্যান্ড অতিক্রম করে আবারও কানাডার দক্ষিণ পূর্ব দিকের নোভা স্কোটিয়া উপকূল অতিক্রম করে।নোভা স্কোটিয়ার কাছে এই ঠান্ডা পানি উত্তরের উপসাগরীয় প্রবাহের গরম পানির সাথে মিলে এবং এই দুইয়ের মিশ্রণে ঘন কুয়াশার সৃষ্টি হয় এবং এটি বিশ্বের অন্যতম মৎস্য চাষের ক্ষেত্রে পরিণত হয়েছে ।  বসন্তকালে এবং গ্রীষ্মের শুরুতে এই প্রবাহ গ্রীনল্যান্ড এর হিমবাহ থেকে হিমশৈল দক্ষিণ দিকে ট্রান্স আটলান্টিক শিপিং লেন এ পরিবহন করে। এ পানির প্রবাহের কারণে কানাডার আটলান্টিক প্রদেশ এবং আমেরিকার দক্ষিণ পূর্ব উপকূলে দক্ষিণে মেইন থেকে ম্যাসাচুসেটস ঠান্ডা থাকে।   হিমশৈল পরিবহন  থাম্ব|এডিতে ল্যাবরাডোর স্রোতের চিত্র  ল্যাবরাডোর স্রোতের স্বাভাবিকের চেয়ে বেশি দক্ষিণ এবং/বা পূর্বে যাওয়ার প্রবণতা রয়েছে।এর ফলে বিশাল হিমশৈল আটলান্টিক মহাসাগরে যেখানে থাকার কথা নয় সেখানেও থাকতে পারে এবং তার ফলে জাহাজের জন্য পথ দুর্গম হতে পারে।এই প্রবাহ দক্ষিণে বারমুডা এবং পূর্বে আজোরস পর্যন্ত হিমশৈলের পরিবহন করেছে বলে জানা যায়।১৯১২ সালে আরএমএস টাইটানিক জাহাজ ডোবার পর আন্তর্জাতিক তুষার পেট্রোল গঠন করা হয়েছে সেসব জায়গাতে্ও যেখানে তুষার পাওয়ার সম্ভাবনা কম তুলনামূলকভাবে। The "Meandering Labrador Current" paragraph   তথ্যসূত্র    বহিঃসংযোগ   আটলান্টিক সাগরে পৃষ্ঠ প্রবাহ   বিষয়শ্রেণী:উত্তর মহাসাগরীয় স্রোত বিষয়শ্রেণী:আটলান্টিক মহাসাগরীয় স্রোত বিষয়শ্রেণী:নিউফাউন্ডল্যান্ড ও ল্যাবরাডোরের ভূগোল